**TÁMOGATÁSI SZERZŐDÉS**

amely létrejött:

egyrészről **Szombathely Megyei Jogú Város Önkormányzata** (székhelye: 9700 Szombathely, Kossuth Lajos u. 1-3., törzskönyvi azonosító szám: 733656, adószám: 15733658-2-18, képviseletében: Dr. Puskás Tivadar polgármester) mint **Átadó** (a továbbiakban: Átadó),

másrészről **SZOVA Szombathelyi Vagyonhasznosító és Városgazdálkodási Zrt.** (Székhelye: 9700 Szombathely, Welther Károly utca 4., Cégjegyzékszám: 18-10-100680, Adószám: 13980335-2-18, képviseletében eljár: Dr. Popgyákunik Péter, az Igazgatóság elnöke, mint **Átvevő** (a továbbiakban: Átvevő)

között,

alulírott helyen és napon az alábbi feltételek szerint:

**I.**

**Előzmények**

**1./** Az Átadó 2016. március 2. napján támogatási szerződést kötött a Belügyminisztériummal, amelyben a Belügyminisztérium az 1857/2015.(XI.30.) Korm. határozat (a továbbiakban: Korm. határozat) alapján 2.500.000.000,- Ft, azaz kétmilliárd-ötszázmillió forint összegű, egyszeri jellegű, vissza nem térítendő támogatást biztosított az Átadó részére. A támogatási szerződés mellékletét képező Adatlap 1. pontja alapján a belváros parkoló-szükségletének biztosítása érdekében elkerülhetetlen a Berzsenyi Dániel tér és környezete felújítására végzett beruházás miatt kieső parkolók pótlása és további parkolóhelyek kialakítása. A Szombathely, Kőszegi u. 11-17. szám alatti, 6169 hrsz-ú, valamint a Szombathely, Kőszegi u. 23. szám alatti, 6174/2 hrsz-ú ingatlanok érintett területei a város rendezési tervében parkolóként szerepelnek, és Szombathely Megyei Jogú Város kizárólagos tulajdonában álló Átvevő 1/1 arányú tulajdonát képezik. A beruházást követően a kiépített parkolók az Átvevő tulajdonába, kezelésébe, üzemeltetésébe kerülnek. A megvalósításhoz szükséges építési engedélyt az Átvevő részére a Vas Megyei Kormányhivatal 2015. október 19-én, a VA/UO/NS/A/530-18/2015. számon kiadta, amely építési engedély jogerős. A parkolók Átvevő általi kialakításának becsült költsége 55 millió forint, amelyre vonatkozóan támogatási szerződés kerül az Átvevővel megkötésre.

A támogatási szerződés - és annak esetleges jövőbeni módosításai – a jelen támogatási szerződés elválaszthatatlan 1. mellékletét képezik.

Átvevő kijelenti, hogy a támogatási megállapodásban foglaltakat megismerte, és az abban foglalt, az Átadót terhelő kötelezettségek teljesítése érdekében az Átadóval együttműködik, és a támogatási megállapodásban foglalt, az Átadót terhelő feltételeket és kötelezettségeket magára nézve kötelezőnek fogadja el. Amennyiben az Átvevő ezen kötelezettségek bármelyikét megszegi, úgy az Átadót emiatt terhelő kötelezettségekért teljes egészében felel, azokért helytállni tartozik.

**2./** Az Adatlap 1. pontjában és a jelen támogatási szerződés 1. pontjában részletezett parkoló-építésre az Átadó 55.000.000,- Ft-ot, azaz ötvenötmillió forintotad át jelen megállapodással.

**3./** Az 1./ és 2./ pontban körülírt támogatás átadására és felhasználására vonatkozóan a felek az alábbi megállapodást kötik:

**II.**

**A támogatás felhasználása**

**1./** Az I/2. pontban meghatározott támogatás összege, jelen támogatási szerződés mindkét fél általi aláírását követő 15 napon belül kerül az Átvevő részére utalásra az Átvevő OTP banknál vezetett 11747006-21116021 számú bankszámlájára.

**2./** A támogatás összegét Átvevő kizárólag a Szombathely, Kőszegi u. 11-17. szám alatti, 6169 hrsz-ú, valamint a Szombathely, Kőszegi u. 23. szám alatti, 6174/2 hrsz-ú ingatlanok érintett területein parkolók kialakítására használhatja fel.Az Átvevő köteles az átvett pénzeszközt elkülönített alszámlán kezelni, és a felhasználásról ellenőrizhető, naprakész nyilvántartást vezetni.

**3./** Az Átvevő vállalja, hogy a parkolók kialakítását – a támogatási szerződésben foglaltakkal egyezően – legkésőbb 2017. december 31. napjáig megvalósítja, azaz a beruházás műszaki átadása ezen időpontig megtörténik. Szerződő felek rögzítik, hogy az Átvevő a jelen támogatási szerződés alapján biztosított támogatást a jelen megállapodás aláírását követően teljesített kifizetések fedezetére a támogatott tevékenység időtartama alatt, azaz 2016. január 1. napjától 2017. december 31. között használhatja fel. Az Átvevő köteles a támogatások felhasználásról ellenőrizhető, naprakész nyilvántartást vezetni.

**4./** Szerződő felek rögzítik, hogy a támogatások felhasználására kizárólag az Átvevő jogosult, a támogatások felhasználásának jogát tovább nem ruházhatja.

**5./** Az Átvevő kijelenti, hogy megfelel a Belügyminisztériummal kötött támogatási szerződés 7. pontjában foglalt feltételeknek:

a) megfelel a rendezett munkaügyi kapcsolatok követelményeinek,

b) nem áll fenn harmadik személy irányában olyan kötelezettsége, mely a költségvetési támogatás céljának megvalósítását meghiúsíthatja,

c) ha a támogatott tevékenység hatósági engedélyhez kötött, annak megvalósításához szükséges hatósági engedélyekkel rendelkezik,

d) nem áll adósságrendezési eljárás alatt,

e) köztartozással nem rendelkezik.

**6./** Az Átvevő tudomásul veszi, hogy a támogatás visszaigényelhető Áfa megfizetésére nem használható fel. Az Átvevő kijelenti, hogy a jelen támogatás kapcsán **Áfa levonási jog megilleti.** Amennyiben az Átvevő rendelkezik Áfa levonási joggal, a támogatási összeget a levonható Áfa finanszírozására nem fordíthatja. Amennyiben az Átvevő jogállása változása miatt, vagy más okból fenti nyilatkozata ellenére a támogatás felhasználása során a fizetendő adójából rá áthárított, vagy az általa megállapított adót levonta, vagy a keletkező adóterhet másra áthárította, a levonásba helyezett, illetve áthárított, és az Átadó által is támogatott Áfa összegének megfelelő költségvetési támogatást köteles a jogosulatlanul igénybe vett támogatásokra vonatkozó szabályok szerint visszatéríteni.

**7./** Amennyiben az Átvevő az átadott pénzeszköz révén kamatbevételhez jut, e bevételt köteles a jelen megállapodásban foglalt cél érdekében felhasználni, az elszámolásokban ezt a bevételt kimutatni.

**8./** Az Átvevő vállalja, hogy a támogatás felhasználása során fokozott figyelemmel érvényesíti a vonatkozó számviteli és egyéb szabályokat, a közbeszerzésekről szóló 2015. évi CXLIII. törvény (a továbbiakban: Kbt.), továbbá a Belügyminisztériummal kötött támogatási megállapodás és a jelen támogatási megállapodás előírásait.

**9./** Az Átvevő köteles a támogatás felhasználása során – ha ennek a Kbt. szerinti feltételei fennállnak – közbeszerzési eljárást lefolytatni. Tudomásul veszi, hogy közbeszerzési eljárási kötelezettség esetén, amennyiben a beszerzés közbeszerzési eljárás nélkül történik meg, az Átvevő köteles a támogatási összeget teljes egészében a Belügyminisztériummal kötött támogatási szerződésben meghatározott kamatokkal együtt az Átadó erre a célra elkülönített 10918001-00000003-25300359 számú számlaszámára köteles visszafizetni, és a Kbt.-ben meghatározott egyéb jogkövetkezményeket is viselni.

**10./** Az Átvevő visel – a vis major esetét kivéve – minden olyan kárt, amely nem az Átadó mulasztására vezethető vissza.

**11./** Az Átvevő vállalja, hogy a támogatás segítéségével megvalósuló beruházást, azaz a kiépített parkolókat a beruházás megvalósulásától számított 5 évig az eredeti rendeltetésének megfelelően használja, a létesítményt nem szünteti meg és nem adja át a fenntartói jogát, kivéve:

a) ha – helyi önkormányzati rendeleten kívüli – jogszabályváltozásból adódóan változik a létesítmény fenntartója,

b) ha a létesítmény fenntartói jogának átadását egyedi kérelem alapján a Belügyminisztérium engedélyezi azzal a feltétellel, hogy a mindenkori fenntartónak a beruházás megvalósításától számított 5 éves rendeltetésszerű használatot – a működésre vonatkozó hatályos jogszabályok betartásával – biztosítani kell.

**12./** Amennyiben a támogatással érintett létesítmény fenntartói joga megváltozik, úgy e tényt az Átvevő a fenntartói jog megváltozásáról szóló döntést követő 5 napon belül köteles az Átadónak bejelenteni, hogy Átadó a Belügyminisztérium felé írásbeli bejelentési kötelezettségének eleget tehessen.

**13./** Az Átvevő tudomásul veszi, hogy a támogatással létrehozott/megszerzett vagyon a létrehozásától/megszerzésétől számított 10 évig csak kérelemre, a Belügyminisztérium előzetes jóváhagyásával és a szolgáltatási és egyéb kötelezettségek átvállalásával, átruházásával idegeníthető el, illetve terhelhető meg.

**II.**

**A támogatás elszámolása**

**1./** Az Átvevőnek tudomása van arról, hogy az Átadónak 2018. január 31. napjáig záró beszámolót kell küldenie a Belügyminisztériumnak a támogatás felhasználásáról. Ennek érdekében az Átvevő vállalja, hogy legkésőbb 2017. december 31. napjáig a Belügyminisztériummal kötött támogatási szerződés 3. és 4. mellékletében foglaltaknak megfelelő elszámolási adatlap és elszámolási útmutató elkészítéséhez szükséges tartalommal megküldi a szakmai és pénzügyi beszámolóját szöveges indokolással, pénzügyileg rendezett, hitelesített számlákkal és azok összesítőjével, a feladatellátáshoz kapcsolódó megállapodások és szerződések, illetve az elszámolást alátámasztó egyéb dokumentáció hiteles másolatát. A számlák, egyéb bizonylatok eredeti példányára rá kell vezetni „az 1857/2015.(XI.30.) Korm. határozat alapján folyósított költségvetési támogatás terhére elszámolva” záradékot. Az Átvevő tudomásul veszi, hogy az államháztartásról szóló törvény végrehajtásáról szóló 368/2011.(XII.31.) Korm. rendelet (a továbbiakban: Ávr.) 76. § (2) bekezdése alapján támogatott tevékenység megvalósítása során a költségvetésből nyújtott támogatás és – ha előírásra került – a saját forrás terhére a százezer forint értékhatárt meghaladó értékű áru beszerzésére vagy szolgáltatás megrendelésére irányuló szerződést kizárólag írásban köthet. E bekezdés alkalmazásában írásban kötött szerződésnek minősül az elküldött és visszaigazolt megrendelés is. Az írásbeli alak megsértésével kötött szerződés teljesítése érdekében történt kifizetés összege a támogatott tevékenység költségei között nem vehető figyelembe.

**2./** Az Átvevőa beszámolót a Belügyminisztériummal kötött támogatási szerződés 4. mellékletében foglaltak szerinti rendben köteles elkészíteni úgy, hogy az alkalmas legyen a támogatás felhasználásának részletes ellenőrzésére. Ha a beszámoló nem megfelelő, az Átadó írásban felszólítja az Átvevőt annak kijavítására és/vagy kiegészítésére. Amennyiben az Átvevő a beszámoló kijavítására, kiegészítésére felszólításra sem tesz eleget, a III/1. pont szerinti jogkövetkezményt von maga után.

**3./** Az Átvevő tudomásul veszi, hogy a támogatási összeg akkor tekinthető felhasználtnak, ha a Belügyminisztérium az Átadó záró beszámolóját elfogadta.

**III.**

**A támogatási szerződés megszűnése, megszegése és annak jogkövetkezményei**

**1./** Az Átvevő kijelenti, hogy ismeri azokat a rendelkezéseket, amelyek a Belügyminisztériummal kötött támogatási szerződés 25. pontjában kerültek rögzítésre. Tudomásul veszi, hogy ugyanezen esetek bekövetkezése esetén az Átadó jogosult kártérítési kötelezettség nélkül elállni vagy felmondani a jelen támogatási szerződést:

* amennyiben a támogatás nem kerül felhasználásra 2017. december 31-ig,
* ha hitelt érdemlően bebizonyosodik, hogy az Átvevő a támogatás tartalmát érdemben befolyásoló valótlan, hamis adatot szolgáltatott,
* az Ávr. 81.§ a) és c), valamint e) pontjában foglalt valamely körülmény a jelen szerződés megkötését követően következik be, vagy jut az Átadó tudomására,
* a támogatott cél teljesítése meghiúsul, tartós akadályba ütközik vagy a két támogatási szerződésben foglalt ütemezéshez képest jelentős késedelmet szenved,
* az Átvevő neki felróható okból megszegi a két támogatási szerződésben foglalt, illetve más, támogatási jogviszonyhoz kapcsolódó jogszabályi kötelezettségeit, így különösen nem tesz eleget együttműködési, tájékoztatási vagy ellenőrzéstűrési kötelezettségének, és ennek következtében a támogatott tevékenység szabályszerű megvalósítását nem lehet ellenőrizni,
* az Átvevő a támogatási összeget jogszabályellenesen, nem rendeltetésszerűen, a támogatási szerződésekben meghatározottól akár részben eltérő célra vagy eltérő módon használja fel,
* a támogatási szerződésekben meghatározott bármely ellenőrzés megállapítja, hogy a támogatás igénybevételére az Átvevő nem volt jogosult,
* az Átvevő bármely, a két támogatási szerződésben foglalt kötelezettségét nem teljesíti.

**2./** Az Átadó az elállási vagy felmondási jogot az Átvevőhöz intézett írásbeli, egyoldalú nyilatkozattal gyakorolja. Az elálláshoz kapcsolódó jogkövetkezmények a nyilatkozat kézbesítésével állnak be.

**3./** Amennyiben az Átadó eláll a szerződéstől, úgy a szerződés megkötésének időpontjára visszamenő hatállyal megszűnik és az Átvevő köteles a már kifizetésre került támogatást az Ávr. 98.§ (1) bekezdésében meghatározott ügyleti kamattal növelten, az Áht. 53/A § (2) bekezdésében foglaltak szerint visszafizetni az Átadó által megjelölt számlára, az Átadó erről szóló fizetési felszólításának kézhezvételétől számított 30 napon belül. A kamatszámítás kezdő időpontja a támogatás folyósításának napja, utolsó napja pedig a visszafizetési kötelezettség teljesítésének napja. A visszafizetési kötelezettség késedelmes teljesítése esetén a Támogatott az Ávr. 98. § (2) bekezdése szerinti késedelmi kamatot köteles megfizetni. A visszafizetés során a kamatokat az Ávr. 98. §-ában foglaltak szerint kell megállapítani.

**4./** Amennyiben az Átvevő az erre vonatkozó felszólításban megjelölt határidő alatt visszafizetési kötelezettségét nem teljesíti, az Átvevő az Ávr. 98. § (2) bekezdése szerinti késedelmi kamatot köteles megfizetni.

**5./** Továbbá az Átvevő a támogatást ügyleti kamattal növelten köteles visszafizetni, amennyiben

* a támogatás igényléséhez, az ellenőrzés, a beszámolás során valótlan adatot szolgáltat, hamis bizonylatot nyújt be
* nem biztosítja az ellenőrzésre jogosult szervek jogosítványának rendeltetésszerű gyakorlását,
* a támogatást nem a jelen Szerződésben előírt célra és feltételeknek megfelelően használja fel,
* számadási kötelezettségét nem Szerződésben foglaltaknak megfelelően teljesíti,
* a támogatást jogosulatlanul veszi igénybe,
* a Támogatási Szerződést egyebekben megszegi.

**6./** Az Átadó az Átvevő részére jelen Szerződés alapján folyósított támogatás visszafizetésére és annak kamatai megfizetésére irányuló követelését beszedési megbízás alkalmazásával érvényesíti, amennyiben a fizetési felszólítás Támogató általi megküldését követően, az abban foglalt határidőn belül a Támogatott fizetési kötelezettségét nem teljesíti.

**7./** A támogatásból visszamaradt, fel nem használt összeget az Átvevő a beszámolási határidőtől számított 30 napon belül az Áht. szerinti kamattal növelten köteles visszafizetni.

**8./** Az Átvevő számlavezető bankja által érkeztetett felhatalmazása az Átadó azonnali beszedési jogának biztosítására a jelen szerződés 4. számú mellékletét képezi. Az Átvevő kijelenti, hogy a jelen szerződés aláírásakor a szerződés 4. számú mellékletében felsorolt fizetési számlákkal rendelkezik és vállalja, hogy a számlavezető bankjánál bejelenti az Átadó beszedési megbízás benyújtására vonatkozó jogosultságát azzal, hogy ezen bejelentésének visszavonására csak abban az esetben jogosult, amennyiben az új számlavezető benyújtja felhatalmazását az Átadó részére.

**9./** Amennyiben az Átvevő Szerződésben rögzített azonosító adataiban (pl. számlavezető bank neve, fizetési számla száma) változás lép fel, azt köteles az Átadó részére a változás bekövetkezésétől számított 8 munkanapon belül, igazolható módon bejelenteni. Ennek elmulasztása a Szerződés megszegésének minősül. Ezen adatváltozások átvezetése a Szerződés módosítását nem igényli. Ha az Átvevő fizetési számlájának a száma változik, a bejelentéshez csatolni kell az új számlára vonatkozó, pénzforgalmi szolgáltató számára adott, és általa leigazolt (záradékolt), beszedési megbízás benyújtására szóló felhatalmazó levelet is (4. számú melléklet).

**IV.**

**Ellenőrzés**

**1./** Az Átvevő jelen Szerződés aláírásával kötelezettséget vállal arra, hogy a támogatás felhasználásának, illetve a felhasználás megvalósulásának ellenőrzését a Belügyminisztérium, az Átadó és minden olyan szervezet és hatóság részére lehetővé teszi, amelyeket erre jogszabály jogosít, illetve kötelez.

**2./** Az Átvevő köteles az ellenőrzésre feljogosított szervek megkeresésére az ellenőrzés lefolytatásához szükséges tájékoztatást és segítséget megadni, a kért dokumentumokat rendelkezésre bocsátani, a helyszíni ellenőrzést lehetővé tenni.

**3./** Az Átvevő kötelezettséget vállal arra, hogy a költségvetési támogatási iratokat, valamint a támogatási összeg felhasználását alátámasztó bizonylatokat teljes körűen a mindenkori iratkezelési szabályoknak megfelelően kezeli, és a támogatás elszámolását követő 10 naptári évig hiánytalanul megőrzi.

**V.**

**Záró rendelkezések**

**1./** Jelen szerződés elválaszthatatlan mellékletét képezik az alábbi dokumentumok:

1. melléklet: A Belügyminisztérium és Szombathely Megyei Jogú Város Önkormányzata között 2016. március 2-án létrejött támogatási szerződés, és annak jövőbeni módosításai
2. melléklet: Elszámolási adatlap
3. melléklet: Elszámolási útmutató
4. melléklet: Felhatalmazó levél

**2./** Szerződő felek kijelentik, hogy jelen Szerződésből eredő vitás kérdéseiket egyeztetéssel, tárgyalásos úton oldják meg, ennek eredménytelensége esetén fordulnak bírósághoz.

**3./** A Támogatási Szerződésben nem szabályozott kérdésekben a hatályos magyar jogszabályok rendelkezései, a közjogi szervezetszabályozó eszközök, de különösen az Áht. és az Ávr., a Kvtv. továbbá a Felek gazdálkodását szabályozó egyéb normák, valamint a Polgári Törvénykönyvről szóló 2013. évi V. törvény (Ptk.) rendelkezései az irányadóak.

**4./** A Szerződő felek jelen Támogatási Szerződésben foglalt feltételekkel egyetértenek, azokat elfogadják, és a Szerződést – annak elolvasása és közös értelmezése után – mint akaratukkal mindenben megegyezőt helybenhagyólag írják alá.

Szombathely, 2016. április ……

**Dr. Puskás Tivadar Dr. Popgyákunik Péter**

**polgármester az Igazgatóság elnöke**